Ut in nostris gesta temporibus firmitatis id habeant et vigoris ne quid eis postmodum apponat cupiditas vel subducat oblivio, de quo possit imposterum oriri dissensio, certo solent stilo vel pagine commendari. Propter hoc ego Manasses, Dei gratia Aurelianensis episcopus, omnibus qui presens scriptum viderint vel audierint notificandum duximus quia, ad preces et petitiones venerabilis fratris nostri Arraudi, Floriacensis abbatis, omnes magnas decimas, annone videlicet et vini, quas in episcopatu nostro de manu laicali potuerit sibi acquirere, ipsi et successoribus ejus canonice constituendis et eidem ecclesie in perpetuum possidendas concedimus, et ut inviolatum perseveret sigilli nostri munimine roboramus. Si quis vero huic nostre concessioni in aliquo contraire attemptaverit, anathema sit. Actum anno incarnati Verbi M°CL°XX°IX°, astantibus in ecclesia sancte Crucis majoribus personis: Hugone, decano; Andrea, cantore; Letoldo, subdecano; Manasse, capicerio; cancellario nullo. Datum per manum Roberti notarii nostri.